Þingmaður Reykjavíkur spyr um samgöngumál á Vesturlandi Árni Þór Sigurðsson VG , níundi þingmaður Reykjavíkur norður hefur sent þrjár fyrirspurnir til Kristjáns Möller samgönguráðherra . Þær snúast um tvöföldun Hvalfjarðarganga , tvöföldun Vesturlandsvegar á Kjalarnesi og um Sundabraut . Athygli vekur að það skuldi vera þingmaður Reykjavíkur sem sér sig knúinn að beina spurningum til ráðherra varðandi þessi brýnu verkefni í samgöngumálum , en ekki þingmenn Norðvestur kjördæmis . Árni Þór spyr ráðherra hvort hann muni beita sér fyrir að tvöföldun Hvalfjarðarganga verði í næstu samgönguáætlun . Hvaða stefnu ráðherra hafi um fjármögnun verkefnisins og hvort tryggja eigi jafnt aðgengi allra vegfarenda um göngin eða leggja til upptöku veggjalda ? Ráðherra er einnig spurður hvort hann mun beita sér fyrir því að tvöföldun Vesturlandsvegar á Kjalarnesi verði í næstu samgönguáætlun og hvenær megi búast við að framkvæmdir geti hafist við þá mikilvægu samgöngubót . Í þriðja lagi spyr Árni Þór ráðherra hvenær megi búast við ákvörðun um endanlega legu Sundabrautar . Einnig hvort ráðherra sé sammála mati borgaryfirvalda um að jarðgöng séu ákjósanlegasti valkostur hvað legu brautarinnar áhrærir . Eins og varðandi tvöföldun Hvalfjarðarganga , spyr Árni Þór samgönguráðherrann Kristján Möller um Vesturlandsveginn og Sundabrautina . Hvenær búast megi við að framkvæmdir hefjist , hvaða stefnu ráðherra hafi um fjármögnun og hvort hann muni tryggja jafnt aðgengi allra vegfarenda um veginn , eða hyggist leggja til upptöku veggjalda ?